New York City a felhőkarcolóival, a metróhálózatával és az ENSZ-székházával a 20. században a modernitás, az amerikai gazdaság és a globális kultúra szimbólumává vált. Itt történt a 2001. szeptember 11-ei terrortámadás a World Trade Center ellen is. A 21. századra a part-menti területek teljesen beépültek. Az Északkeleti-folyosó és a 95-ös államközi vasút-vonal gyakorlatilag folyamatosan városias környezetben halad a kisebb-nagyobb városok között. Ez teszi a régiót az Északkeleti megalopolisszá, ami a világ egyik legfontosabb pénzügyi, kommunikációs, gazdasági, egészségügyi, technológiai és médiaközpontja. A hullámokban érkező puerto ricóiak, kínaiak, indiaiak, olaszok, mexikóiak, oroszok, dominikaiak, jamaikaiak, filippínók, pakisztániak, guatemalaiak, salvadoriak és egyéb bevándorlók tovább alakítják a régió gazdasági és kulturális arculatát.